### 2.     Orientering om regnskab 2018 - Teknik- og Miljøudvalget

**Åbent**

Sagsnr.: 326-2019-5807        J.nr.: 00.32.00           Dokumentnr.:
326-2019-53298

**Sagstype**

Orientering.

**Resume og sagens baggrund**

Økonomistaben fremlægger regnskab 2018 for Teknik- og
Miljøudvalgets område med bemærkninger. Det samlede regnskab samt indstilling
om overførsler fra 2018 til 2019 behandles i Økonomiudvalget og
Kommunalbestyrelsen i særskilte sager.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

På udvalgets område viser regnskab 2018 et mindreforbrug på
10,8 mio. kr. i forhold til oprindeligt vedtaget budget og 3,4 mio. kr. i
forhold til korrigeret budget.

De største afvigelser mellem korrigeret budget og forbrug er
følgende:

*Vej, Ejendom og Affald excl. brugerfinansierede områder:*

·
På vej- og parkområdet er der et mindreforbrug på 5,5 mio. kr.
som skyldes mindreudgifter til gadebelysning og vejafvandingsbidrag. På grund
af den nu afsluttede voldgiftssag vedrørende gadebelysning har området hele
året været præget af usikkerhed, og der har derfor været udvist stor
tilbageholdenhed med igangsætning af vedligehold, ligesom en tidligere delpost,
kaldet refinans, ikke er afregnet. Mindreudgift til vejafvandingsbidrag
skyldes, at Kalundborg Forsynings endelige anlægsudgifter - som danner baggrund
for beregning af vejafvandingsbidraget - har været mindre end forudsat.

·
På vintertjenesten er der et mindreforbrug på 0,4 mio. kr.

·
På entreprenørservice er der et merforbrug på 1,2 mio. kr. Der
var et planlagt overført merforbrug fra 2016 på 2,9 mio. kr., som var planlagt
indtjent med restbeløb i 2019. Det forventes nu, at restafvikling på 0,5 mio.
kr. vil ske i 2020.

·
På ejendomsområdet er der et merforbrug på 0,8 mio. kr., som
forventes indhentet i 2019.

*Plan, Byg og Miljø:*

·
På natur- og miljøområdet er der et mindreforbrug på 1,8 mio.
kr., som er opsparede midler til det fortsatte arbejde med indsatsplaner,
naturpleje og vandløbsopgaver i 2019 og frem.

·
På færgedriften er der et merforbrug på 4,3 mio. kr., som primært
skyldes en højere udgift til 20-år eftersyn af Sejerøfærgens Aqua Mastere, brændstof
og vedligeholdelse. Der er ved at blive udarbejdet handleplan for at sikre
budgetoverholdelse fremadrettet og at nedbringe merforbruget.

*Vej, Ejendom og Affald, brugerfinansieret:*

Der har været et samlet mindreforbrug på 2,7 mio. kr., som
består dels af højere indtægter på renovationsområdet end budgetteret og dels
af øgede udgifter til skadedyrsbekæmpelse i forbindelse med rådgivning
vedrørende udbud.

**Økonomiske konsekvenser**

På udvalgets område viser regnskab 2018 et mindreforbrug på
10,8 mio. kr.  i forhold til oprindeligt vedtaget budget og 3,4 mio. kr. i
forhold til korrigeret budget.

**Bilag**

|  |  |
| --- | --- |
| Talsammendrag Teknik og Miljøudvalget | 326-2019-52084 |
| Regnskabsbemærkninger 2018 - Teknik- og Miljøudvalget | 326-2019-52836 |